b'\n_START_ARTICLE_\nLent\xc3\xa4v\xc3\xa4 maalivahti\n_START_PARAGRAPH_\nLent\xc3\xa4v\xc3\xa4 maalivahti on jalkapallon variaatio, jossa toisella tai kummallakaan joukkueella ei ole vakituista maalivahtia. Sen sijaan vastustajan hy\xc3\xb6k\xc3\xa4tess\xc3\xa4 l\xc3\xa4himp\xc3\xa4n\xc3\xa4 maalia olevasta pelaajasta tulee hetkellisesti maalivahti. T\xc3\xa4t\xc3\xa4 variaatiota k\xc3\xa4ytet\xc3\xa4\xc3\xa4n k\xc3\xa4yt\xc3\xa4nn\xc3\xb6ss\xc3\xa4 yksinomaan ep\xc3\xa4virallisissa peleiss\xc3\xa4, yleens\xc3\xa4 kaveriporukoiden pihapeleiss\xc3\xa4 pelaajien m\xc3\xa4\xc3\xa4r\xc3\xa4n ollessa pieni. Sill\xc3\xa4 voidaan my\xc3\xb6s tasoittaa paritonta pelaajien m\xc3\xa4\xc3\xa4r\xc3\xa4\xc3\xa4, jolloin toisessa joukkueessa on pysyv\xc3\xa4 ja toisessa lent\xc3\xa4v\xc3\xa4 maalivahti._NEWLINE_Lent\xc3\xa4v\xc3\xa4n maalivahdin s\xc3\xa4\xc3\xa4nn\xc3\xb6st\xc3\xa4 saatetaan sopia ennen pelin alkua ja yleens\xc3\xa4 maalivahdiksi muuttuvan pelaajan on ilmoitettava maalivahtiudestaan esimerkiksi huutamalla ennen k\xc3\xa4sin palloon koskemista.'